採桑
作者：翁森
朝代：宋

paragraphs: 採桑子，採桑子。
朝去採桑日已曙，暮去採桑雲欲雨。
桑葉鬰茂寒露眉，桑枝屈曲勾破衣。
大婦年年憂蠶饑，小婦忙忙催葉歸。
東鄰女，對西鄉。
道蠶眠起較遲早，已覺官吏促早繰。
新絲二月已賣了，賣了新絲更栽桑。
桑栽還似去年長，豈知城中花囿花壓牆。
朱樓旭日映紅粧，不識桑樹有羅裳。